ORDE do 1 de abril de 2005 pola que se regulan os cursos de formación en lingua galega e as validacións correspondentes.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 14/04/2005

O Estatuto de autonomía de Galicia, no seu artigo 5, despois de establecer que a lingua propia de Galicia é o galego e que é idioma oficial no noso país, xunto co castelán, determina que os poderes públicos de Galicia garantirán o uso normal dos dous idiomas e potenciarán o emprego do galego en todos os planos da vida pública, cultural e informativa, e disporán os medios necesarios para facilitar o seu coñecemento.
A Lei 3/1983, do 15 de xuño, de normalización lingüística, incide, entre outros, nos seus artigos 11.1º, 17.2º, 18, 19, 22 e 25, na obriga que ten o Goberno galego de difundir o coñecemento oral e escrito da lingua galega entre os cidadáns de Galicia. Para iso, a Consellería de Educación e Ordenación Universitaria vén convocando ano tras ano cursos de formación en lingua galega dirixidos a todos os colectivos da nosa sociedade, cursos que cómpre harmonizar tanto na súa estruturación coma nos seus niveis, duración e contidos que se impartan.
Segundo isto,
DISPOÑO:
Cursos de lingua galega.
Artigo 1º
1. Os cursos de lingua galega para os diversos colectivos profesionais e sociais constan de tres niveis: curso de galego oral, iniciación e perfeccionamento.
2. Para acceder ao curso de perfeccionamento é requisito imprescindible ter aprobado ou validado o curso de iniciación.
Artigo 2º
1. O curso de galego oral ten como finalidade iniciar o alumnado no discurso comunicativo en galego, en especial no discurso oral. Está dirixido a persoas que estudan lingua galega por primeira vez e a aquelas que necesiten mellorar o discurso oral.
2. Os programas do curso de galego oral figuran como anexo I desta orde.
Artigo 3º
1. O curso de iniciación de lingua galega ten como obxectivo lograr que o alumnado manexe con soltura e eficacia o discurso oral e escrito en lingua galega, que coñeza as indicacións normativas e o léxico suficiente para desenvolverse na esfera pública en galego. Ao mesmo tempo, iníciase o traballo de composición de textos, desde o punto de vista formal e de contidos.
2. Os programas do curso de iniciación de lingua galega figuran como anexo II desta orde.
Artigo 4º
1. O curso de perfeccionamento de lingua galega ten como obxectivo lograr que o alumnado remate o ciclo de formación dominando o discurso oral e escrito en galego, así como as técnicas de redacción de documentos precisos para a súa vida social e laboral.
2. Os programas do curso de perfeccionamento de lingua galega figuran como anexo III desta orde.
Cursos de linguaxe administrativa galega.
Artigo 5º
1. Os cursos de linguaxe administrativa galega para os cadros de persoal das distintas administracións constan de dous niveis: curso de linguaxe administrativa, nivel medio, e curso de linguaxe administrativa, nivel superior (este último destinado ao persoal das administracións local e estatal).
2. Para acceder ao nivel medio é requisito imprescindible ter aprobados ou validados os cursos de iniciación e de perfeccionamento de lingua galega ou o curso básico de linguaxe administrativa galega.
3. Para acceder ao nivel superior é requisito imprescindible ter aprobado ou validado o curso medio de linguaxe administrativa galega.
Artigo 6º
1. Os cursos medio e superior de linguaxe administrativa galega teñen como finalidade darlles formación específica aos traballadores e traballadoras das distintas administracións públicas na súa lingua de especialidade. Isto supón unha formación gramatical e léxica específica e a revisión das convencións documentais estilísticas necesarias para o seu traballo, a prol da modernización e racionalización da documentación administrativa.
2. Os programas do curso medio de linguaxe administrativa galega figuran como anexo IV desta orde.
3. Os programas do curso superior de linguaxe administrativa galega figuran como anexo V desta orde.
Cursos de linguaxe xurídica galega.
Artigo 7º
1. Os cursos de linguaxe xurídica galega para os cadros de persoal das distintas administracións públicas constan de dous niveis: curso de linguaxe xurídica, nivel medio, e curso de linguaxe xurídica, nivel superior.
2. Para acceder ao nivel medio é requisito imprescindible ter aprobados ou validados os cursos de iniciación e perfeccionamento de lingua galega ou o denominado curso básico de linguaxe xurídica galega.
3. Para acceder ao nivel superior é requisito imprescindible ter aprobado ou validado o curso medio de linguaxe xurídica galega.
Artigo 8º
1. Os cursos medio e superior de linguaxe xurídica galega teñen como finalidade darlles formación espe
cífica aos traballadores e traballadoras das distintas administracións públicas relacionadas co ámbito xurídico ou xudicial na súa lingua de especialidade. Isto supón unha formación gramatical e léxica específica e a revisión das convencións documentais estilísticas necesarias para o seu traballo, a prol da modernización e racionalización da documentación xurídica.
2. Os programas do curso medio de linguaxe xurídica galega figuran como anexo VI desta orde.
3. Os programas do curso superior de linguaxe xurídica galega figuran como anexo VII desta orde.
Cursos de linguaxe administrativa sanitaria galega.
Artigo 9º
1. Os cursos de linguaxe administrativa sanitaria galega para os cadros de persoal das distintas administracións públicas constan dun nivel: curso de linguaxe administrativa sanitaria, nivel medio.
2. Para acceder a este nivel é requisito imprescindible ter aprobados ou validados os cursos de iniciación e de perfeccionamento de lingua galega ou o curso básico de linguaxe administrativa sanitaria galega.
Artigo 10º
1. O curso medio de linguaxe administrativa sanitaria galega ten como finalidade darlles formación específica aos traballadores e traballadoras das distintas administracións públicas na súa lingua de especialidade. Isto supón unha formación gramatical e léxica específica e a revisión das convencións documentais estilísticas necesarias para o seu traballo, a prol da modernización e racionalización da documentación administrativa sanitaria.
2. Os programas do curso medio de linguaxe administrativa sanitaria galega figuran como anexo VIII desta orde.
Cursos de extensión cultural.
Artigo 11º
1. Os cursos de extensión cultural teñen como finalidade o estudo dos elementos principais da cultura galega.
2. O programa do curso de extensión cultural componse dun módulo principal de actualidade; de tres módulos (xeografía, historia e antropoloxía) que achegan a base teórica necesaria para a comprensión dos temas de actualidade; e dun módulo de lingua que complementa os catro anteriores.
3. Os programas do curso de extensión cultural figuran como anexo IX desta orde.
Curso de lingua e cultura galegas para menores de 18 anos.
Artigo 12º
1. O curso de lingua e cultura galegas para menores de 18 anos ten como finalidade iniciar o alumnado na lingua galega a través de distintos aspectos da cultura. Está dirixido a rapaces e rapazas que viven ou veñen de fóra de Galicia como unha aproximación de base á realidade galega.
2. Os programas do curso de lingua e cultura galegas para menores de 18 anos figuran como anexo X desta orde.
Artigo 13º
1. Os cursos de lingua e cultura galegas para menores de 18 anos terán unha duración de 30 horas.
2. Todos os cursos restantes terán unha duración de 75 horas, que se distribuirán da seguinte forma:
60 horas lectivas, coa obrigada presenza de todo o alumnado.
15 horas de tratamento individualizado, nas que o alumnado poderá realizar actividades presenciais específicas de reforzo e/ou actividades prácticas complementarias. Corresponderalle ao profesor a programación destas horas, de acordo coas necesidades e o desenvolvemento dos cursos.
Validacións.
Artigo 14º
Poderán validarse polo curso de iniciación:
1. Unha materia de lingua galega aprobada nas escolas universitarias de formación do profesorado.
2. A materia de lingua galega aprobada nun curso de estudos universitarios.
3. A habilitación provisional de galego, que nos comezos do proceso autonómico, se lles concedeu a algúns profesores, ao non haber titulados suficientes.
4. A partir do curso 1979-1980, a materia de lingua galega aprobada en 6º, 7º e 8º da educación xeral básica, sempre que o alumno acadase o título de graduado escolar.
5. O galego aprobado por aquelas persoas que obtiveron o título de graduado escolar en centros de educación permanente de adultos, a distancia ou en proba libre.
6. A lingua galega aprobada nun curso de formación profesional.
7. O galego superado nas probas de ensinanzas non escolarizadas.
8. A lingua galega aprobada nun curso de BUP ou en COU.
9. A área de lingua galega e literatura do primeiro ciclo da educación secundaria obrigatoria superada.
10. A área de lingua galega e literatura de 1º e 2º curso da educación secundaria obrigatoria superada.
11. A proba libre de iniciación á lingua galega.
12. O curso de nivel elemental de lingua e cultura galegas para estranxeiros.
Artigo 15º
Poderán validarse polo curso de perfeccionamento:
1. Tres materias de lingua galega superadas en tres cursos de formación profesional.
2. A lingua galega aprobada no curso complementario para o acceso ao segundo grao de formación profesional.
3. Dúas materias de lingua galega superadas en dous cursos de BUP ou nun curso de BUP e COU.
4. A área de lingua galega e literatura do segundo ciclo da educación secundaria obrigatoria avaliada positivamente, e despois de que o alumno obtivese o título de graduado neste ciclo.
5. A área de lingua galega e literatura de 3º e 4º curso da educación secundaria obrigatoria avaliada positivamente.
6. A área de lingua galega e literatura do segundo ciclo da educación secundaria obrigatoria avaliada positivamente nas probas para a obtención do título de graduado neste ciclo, e sempre que o alumno o obtivese.
7. A materia de lingua galega e literatura avaliada positivamente nun curso de bacharelato LOXSE.
8. O certificado do ciclo elemental de galego (tres cursos académicos), expedido polas escolas oficiais de idiomas.
9. Dúas materias de lingua galega aprobadas nas escolas universitarias de formación do profesorado.
10. Dúas materias de lingua galega de dous cursos de estudos universitarios.
11. O certificado de ter superado unha proba libre de perfeccionamento.
12. Os cursos básicos de linguaxe administrativa galega, linguaxe administrativa local galega, linguaxe administrativa sanitaria galega e linguaxe xurídica galega.
13. O curso de nivel medio de lingua e cultura galegas para estranxeiros.
Artigo 16º
Poderá validarse polo curso de especialización en lingua galega o certificado dos ciclos elemental e superior (cinco cursos) das escolas oficiais de idiomas, superados polos diplomados en EXB, mestres de ensinanza primaria, licenciados en tradución e interpretación e licenciados nas distintas facultades de filoloxía.
Artigo 17º
1. As validacións das materias de lingua galega de EXB, de primaria, de secundaria e de formación profesional polos cursos de iniciación e perfeccionamento de galego serán expedidas, segundo o modelo que figura no anexo XI, polos/as secretarios/as dos centros que custodian as actas onde consten as súas cualificacións, logo da correspondente solicitude feita polo/a interesado/a.
2. Os que superasen a materia de lingua galega nas probas libres para o graduado escolar ou nas probas libres para o graduado en educación secundaria obrigatoria solicitarán a validación na Inspección de Educación.
3. As validacións das materias de lingua galega do ensino universitario polos cursos de iniciación e perfeccionamento de lingua galega serán expedidas pola Dirección Xeral de Política Lingüística, logo
da correspondente solicitude feita polo/a interesado/a que achegará a documentación precisa.
Artigo 18º
A validación dos ciclos elemental e superior das escolas oficiais de idiomas, á que se refire o artigo 14º desta orde, faraa a Dirección Xeral de Política Lingüística, logo da correspondente solicitude feita polo/a interesado/a que achegará a documentación precisa.
Equivalencias.
Artigo 19º
1. Consideraranse equivalentes para os efectos administrativos: o curso de iniciación á lingua galega ou a súa validación, a proba libre de iniciación e o curso de nivel elemental de lingua e cultura galegas para estranxeiros.
2. Para os efectos administrativos, consideraranse equivalentes: o curso de perfeccionamento de lingua galega, ou a súa validación; a proba libre de perfeccionamento; o curso básico de linguaxe administrativa galega; o curso básico de linguaxe xurídica galega e o curso de nivel medio de lingua e cultura galegas para estranxeiros.
3. Ao curso de especialización en lingua galega para profesores de EXB ou á validación correspondente ao ciclo superior dos estudos de galego das escolas oficiais de idiomas daráselles a mesma validez que ao curso medio de linguaxe administrativa ou xurídica galega.
4. Ás licenciaturas de filoloxía galega e filoloxía hispánica (subsección de galego-portugués) daráselles a mesma validez que ao nivel superior de linguaxe administrativa galega e ao nivel superior de linguaxe xurídica galega.
5. Os cursos realizados pola EGAP (Escola Galega da Administración Pública), FEGAS (Fundación Pública Escola Galega de Administración Sanitaria) e organizacións sindicais, ateranse nos aspectos non previstos nesta orde aos respectivos convenios subscritos entre estas entidades e a Consellería de Educación e Ordenación Universitaria.
Disposición derrogatoria
Quedan derrogadas todas as ordes que regulan os cursos e as validacións cuxos contidos sexan contrarios ao disposto nesta orde.
Disposicións derradeiras
Primeira.-Autorízase a Dirección Xeral de Política Lingüística para ditar as instrucións que sexan precisas para o desenvolvemento desta orde.
Segunda.-Esta orde entrará en vigor ao día seguinte da súa publicación no DOG.
Santiago de Compostela, 1 de abril de 2005.
Celso Currás Fernández
Conselleiro de Educación e Ordenación
Universitaria
ANEXO I
CURSO DE GALEGO ORAL
CONTIDOS
TEMAS
* MÓDULO DE LINGUA ORAL
COMUNICACIÓN ORAL
OS ACTOS DE FALA
-O SAÚDO
-A IDENTIFICACIÓN
-A PREGUNTA E O PERMISO
-A DESPEDIDA
-O EXPRESIÓN DE AGRADECEMENTO
-A EXPRESIÓN DE CORTESÍA
-A EXPRESIÓN DE DESCULPA E CONDOLENCIA
-A EXPRESIÓN DE DESACORDO
-A EXPRESIÓN DE SENTIMENTOS POSITIVOS
-A EXPRESIÓN DE SENTIMENTOS NEGATIVOS
-A CONVERSA TELEFÓNICA
-A ATENCIÓN AO PÚBLICO
AS NOCIÓNS XERAIS
-O TEMPO
-O ESPAZO E O MOVEMENTO
-A CANTIDADE
-AS CALIDADES FÍSICAS
-AS CALIDADES PERSOAIS
AS NOCIÓNS ESPECÍFICAS
-A DEFINICIÓN PERSOAL
-A CASA E O FOGAR
-AS RELACIÓNS LABORAIS
-AS RELACIÓNS ADMINISTRATIVAS
-O ENSINO E A EDUCACIÓN
-AS RELACIÓNS SOCIAIS
-OS SERVIZOS PÚBLICOS
-OS MEDIOS DE COMUNICACIÓN
-O TEMPO DE LECER
-AS VIAXES E OS DESPRAZAMENTOS
-AS COMPRAS
-AS COMIDAS E BEBIDAS
-A ACTUALIDADE
* MÓDULO DE GRAMÁTICA
ORTOGRAFÍA
O ALFABETO
* MÓDULO DE LÉXICO
CAMPOS SEMÁNTICOS
OS ESTADOS DE ÁNIMO
O CORPO HUMANO
OS ESPAZOS PROFESIONAIS
AS PROFESIÓNS
O VESTIARIO
AS CORES
AS RELACIÓNS PERSOAIS
O TEMPO CRONOLÓXICO
O TEMPO ATMOSFÉRICO
A COMIDA
* MÓDULO DE REDACCIÓN E ESTILO
REDACCIÓN
A LECTURA COMPRENSIVA
-O RESUMO ORAL E O RESUMO ESCRITO
-O TEMA E OS SUBTEMAS
-AS PALABRAS CLAVE
* MÓDULO DE DOCUMENTACIÓN
DOCUMENTACIÓN
O CURRÍCULO
A CARTA PERSOAL
* MÓDULO DE CONTORNO SOCIOCULTURAL
HISTORIA DA LINGUA
CARACTERIZACIÓN XERAL DO GALEGO HOXE EN DÍA
SOCIOLINGÜÍSTICA
PANORÁMICA SOCIOLINGÜÍSTICA DO GALEGO NA ACTUALIDADE
ECONOMÍA
A ESTRUTURA PRODUTIVA E FINANCEIRA
ORGANIZACIÓN POLÍTICA
O ESTATUTO DE AUTONOMÍA
AS INSTITUCIÓNS
GALICIA NA UNIÓN EUROPEA
ANEXO II
CURSO DE INICIACIÓN
CONTIDOS
TEMAS
* MÓDULO DE LINGUA ORAL
COMUNICACIÓN ORAL
O ACTO DA COMUNICACIÓN: ELEMENTOS, CONTEXTO, E INTENCIÓN
A VARIACIÓN DIALECTAL NA LINGUA ORAL
FONÉTICA
O SISTEMA VOCÁLICO
-ABERTAS E PECHADAS. O VALOR FONOLÓXICO DO TIMBRE
-DITONGOS E TRITONGOS
-HIATOS
O SISTEMA CONSONÁNTICO
-AS CONSOANTES
-SESEO E GHEADA
-OS GRUPOS CONSONÁNTICOS
* MÓDULO DE GRAMÁTICA
ORTOGRAFÍA
CUESTIÓNS DE ORTOGRAFÍA I: V/B, H, S/X, X/LL, N/Ñ
A ACENTUACIÓN I: REGRAS XERAIS
MORFOLOXÍA
O ARTIGO
-FORMAS E CONTRACCIÓNS
OS PRONOMES PERSOAIS I
-FORMAS E CONTRACCIÓNS
OS POSESIVOS
OS DEMOSTRATIVOS
CONTIDOS
TEMAS
OS INDEFINIDOS
OS INTERROGATIVOS E EXCLAMATIVOS
OS NUMERAIS
O XÉNERO
O PLURAL
OS VERBOS REGULARES I. A CONXUGACIÓN REGULAR
ALGÚNS VERBOS IRREGULARES: SER, ESTAR E HABER
* MÓDULO DE LÉXICO
CAMPOS SEMÁNTICOS
A FLORA E A FAUNA I
OS ACCIDENTES XEOGRÁFICOS
A VIVENDA: PARTES, MOBLES E UTENSILIOS
AS ENTIDADES DE POBOACIÓN
AS RELACIÓNS COMERCIAIS
O DEPORTE
OS ESPECTÁCULOS
OS MEDIOS DE TRANSPORTE
RELACIÓNS LÉXICAS
A SINONIMIA E A ANTONIMIA
PROBLEMAS LÉXICOS
O CONTACTO CON OUTRAS LINGUAS I
* MÓDULO DE REDACCIÓN E ESTILO
REDACCIÓN
ESTRATEXIAS DE XERACIÓN DE IDEAS
A ORDENACIÓN DE IDEAS
-OS MAPAS CONCEPTUAIS
-OS ESQUEMAS
* MÓDULO DE DOCUMENTACIÓN
DOCUMENTACIÓN
A RELACIÓN DO CIDADÁN COA ADMINISTRACIÓN:
-A SOLICITUDE
-A RECLAMACIÓN
-A ALEGACIÓN
* MÓDULO DE CONTORNO SOCIOCULTURAL
DIALECTOLOXÍA
A VARIEDADE DIALECTAL DO GALEGO
HISTORIA DA LINGUA
O GALEGO: DA XÉNESE ATA 1950
CULTURA
AS ARTES E AS LETRAS: PANORÁMICA HISTÓRICA
ETNOGRAFÍA: TRADICIÓNS, FESTAS E SÍMBOLOS
XEOGRAFÍA
A DESCRICIÓN XEOGRÁFICA DE GALICIA
ANEXO III
CURSO DE PERFECCIONAMENTO
CONTIDOS
TEMAS
* MÓDULO DE LINGUA ORAL
COMUNICACIÓN ORAL
OS NIVEIS E OS REXISTROS DA COMUNICACIÓN ORAL
A TIPOLOXÍA DISCURSIVA ORAL
-A CONVERSA
-A DESCRICIÓN
-A NARRACIÓN
-A EXPOSICIÓN
-A ARGUMENTACIÓN
-O DEBATE
-OS EXAMES E PROBAS ORAIS
FONÉTICA
O SISTEMA VOCÁLICO
-FENÓMENOS VOCÁLICOS: AFÉRESE, EPÉNTESE, PARAGOXE, PRÓTESE, SÍNCOPE E APÓCOPE
O SISTEMA CONSONÁNTICO
-FENÓMENOS CONSONÁNTICOS: ROTACISMO, DESPALATALIZACIÓN, YEÍSMO
A ENTOACIÓN
-PAUTAS DE ENTOACIÓN: ASCENDENTE, DESCENDENTE...
-ESTRUTURAS ENTOATIVAS: INTERROGATIVA, EXCLAMATIVA, ENUNCIATIVA...
A FONÉTICA SINTÁCTICA
* MÓDULO DE GRAMÁTICA
ORTOGRAFÍA
CUESTIÓNS DE ORTOGRAFÍA II: GRUPOS CULTOS, L/R
A ACENTUACIÓN II:
-OS DITONGOS E OS HIATOS
-O ACENTO DIACRÍTICO
-A DIÉRESE
-A ACENTUACIÓN DE ESTRANXEIRISMOS
GRAMÁTICA
A COMPARACIÓN
OS PRONOMES PERSOAIS II:
-A DISTINCIÓN TE//CHE
-A COLOCACIÓN DOS PRONOMES ÁTONOS
-O PRONOME DE SOLIDARIEDADE
-O PRONOME REFLEXIVO
OS ADVERBIOS E AS LOCUCIÓNS ADVERBIAIS
AS PREPOSICIÓNS E AS LOCUCIÓNS PREPOSITIVAS
AS CONXUNCIÓNS E AS LOCUCIÓNS CONXUNTIVAS
OS VERBOS REGULARES II:
-PECUALIARIDADES
-O INFINITIVO CONXUGADO
-OS VERBOS CON DOBRE PARTICIPIO
-AS ALTERNANCIAS VOCÁLICAS NOS VERBOS EN -IR
OS VERBOS IRREGULARES
AS PERÍFRASES
OS PREFIXOS
OS SUFIXOS
O COMPLEMENTO DIRECTO
O COMPLEMENTO INDIRECTO
* MÓDULO DE LÉXICO
CAMPOS SEMÁNTICOS
OS XENTILICIOS
A FLORA E A FAUNA II
O MAR
A CULTURA E AS ARTES
RELACIÓNS LÉXICAS
A PARONIMIA
A HOMONIMIA E A POLISEMIA
CONTIDOS
TEMAS
PROBLEMAS LÉXICOS
OS ARCAÍSMOS E OS HIPERENXEBRISMOS
O CONTACTO CON OUTRAS LINGUAS II
* MÓDULO DE REDACCIÓN E ESTILO
REDACCIÓN
A ARQUITECTURA DO TEXTO E OS SEUS ELEMENTOS
A TIPOLOXÍA DISCURSIVA ESCRITA
-TEXTOS DESCRITIVOS
-TEXTOS NARRATIVOS
-TEXTOS DIALOGADOS
-TEXTOS INSTRUTIVOS
-TEXTOS PREDITIVOS
-TEXTOS EXPLICATIVOS
-TEXTOS ARGUMENTATIVOS
-TEXTOS RETÓRICOS
* MÓDULO DE DOCUMENTACIÓN
DOCUMENTACIÓN
OS TEXTOS XORNALÍSTICOS
OS TEXTOS PUBLICITARIOS
O INFORME
* MÓDULO DE CONTORNO SOCIOCULTURAL
HISTORIA DA LINGUA
O GALEGO DESDE 1950 ATA A ACTUALIDADE
SOCIOLINGÜÍSTICA
CONCEPTOS BÁSICOS DE SOCIOLINGÜÍSTICA
DIALECTOLOXÍA
O ESTÁNDAR COMO VARIEDADE SUPRADIALECTAL
CULTURA
AS ARTES E AS LETRAS: NOVAS TENDENCIAS
A GALICIA ACTUAL E O DESENVOLVEMENTO URBANO
ECONOMÍA
DESENVOLVEMENTO TECNOLÓXICO E INFRAESTRUTURA
ANEXO IV
CURSO MEDIO DE LINGUAXE ADMINISTRATIVA
CONTIDOS
TEMAS
* MÓDULO DE LINGUA ORAL
A COMUNICACIÓN ORAL
A ANÁLISE DA COMUNICACIÓN ORAL: USOS E ACTITUDES
A ELABORACIÓN DO DISCURSO ORAL
A RELACIÓN CO CIDADÁN: A ATENCIÓN AO PÚBLICO E A COMUNICACIÓN TELEFÓNICA
* MÓDULO DE GRAMÁTICA
GRAMÁTICA
PROBLEMAS GRAMATICAIS DA LINGUA DE ESPECIALIDADE I
-O PRONOME IDENTIFICADOR «MESMO»: USOS E VALORES
-O INFINITIVO CONXUGADO
-O FUTURO DE SUBXUNTIVO
-AS PERÍFRASES: USOS INCORRECTOS
-AS ESTRUTURAS SINTÁCTICAS PROBLEMÁTICAS: SUBS. + A + INFINITIVO
-CUESTIÓNS SOBRE RELATIVOS (CUXO...), INDEFINIDOS (ALGÚN, CALQUERA...), INTERROGATIVOS (QUEN...)
-LOCUCIÓNS ADVERBIAIS
-LOCUCIÓNS PREPOSITIVAS
-LOCUCIÓNS CONXUNTIVAS
* MÓDULO DE LÉXICO
CAMPOS SEMÁNTICOS
O MEDIO URBANO: A CONSTRUCIÓN E O URBANISMO
A ECONOMÍA: A BANCA E O COMERCIO
A INFORMÁTICA E AS NOVAS TECNOLOXÍAS
PROBLEMAS LÉXICOS
O CONTACTO CON OUTRAS LINGUAS
TECNOLECTOS
LÉXICO ADMINISTRATIVO I
* MÓDULO DE REDACCIÓN E ESTILO
REDACCIÓN
ASPECTOS MORFOSINTÁCTICOS
-CONCORDANCIA
-COLOCACIÓN DOS ELEMENTOS NA FRASE
-NOMINALIZACIÓN
ASPECTOS LÉXICOS E SEMÁNTICOS
-PROPIEDADE LÉXICA
-REDUNDANCIA
-PALABRAS «BALEIRAS»
-VULGARISMOS
-ESTRANXEIRISMOS
-NEOLOXISMOS
ASPECTOS TEMÁTICOS
-PROGRESIÓN TEMÁTICA
-DIGRESIÓNS
-ESCURIDADE
-OS MARCADORES TEXTUAIS
ESTILO
OS SIGNOS DE PUNTUACIÓN I
AS MAIÚSCULAS E AS MINÚSCULAS I
AS ABREVIATURAS, AS SIGLAS, OS SÍMBOLOS E OS ACRÓNIMOS I
AS INDICACIÓNS DE TEMPO
AS INDICACIÓNS DE LUGAR
O TRATAMENTO DO XÉNERO E DO CARGO
* MÓDULO DE DOCUMENTACIÓN
DOCUMENTACIÓN ADMINISTRATIVA
DOCUMENTOS DE TRANSMISIÓN
-ANUNCIO
-AVISO
-CARTA
-CIRCULAR
-CITACIÓN//EMPRAZAMENTO
-CONVOCATORIA
-FAX
-INVITACIÓN
-NOTIFICACIÓN
-OFICIO
-PUBLICACIÓN
-REQUIRIMENTO
-SAÚDO
CONTIDOS
TEMAS
* MÓDULO DE CONTORNO SOCIOLINGÜÍSTICO
SOCIOLINGÜÍSTICA
A SITUACIÓN SOCIOLINGÜÍSTICA DO GALEGO (USOS, COÑECEMENTOS, ACTITUDES)
HISTORIA DA LINGUAXE ADMINISTRATIVA
A PROSA TABELIÓNICA NA IDADE MEDIA
A SUPERACIÓN DO MODELO CASTELÁN
LEXISLACIÓN SOBRE A LINGUA GALEGA
DISPOSICIÓNS XERAIS E DISPOSICIÓNS INTERNACIONAIS
ANEXO V
CURSO SUPERIOR DE LINGUAXE ADMINISTRATIVA
CONTIDOS
TEMAS
* MÓDULO DE LINGUA ORAL
A COMUNICACIÓN ORAL
TIPOLOXÍA DO DISCURSO ORAL NO ÁMBITO PROFESIONAL
A ELABORACIÓN DO DISCURSO ORAL NO ÁMBITO PROFESIONAL
* MÓDULO DE GRAMÁTICA
GRAMÁTICA
PROBLEMAS GRAMATICAIS DA LINGUA DE ESPECIALIDADE II
-OS TEMPOS VERBAIS NON CONXUGADOS: INFINITIVO, PARTICIPIO, XERUNDIO
-VERBOS QUE REXEN PREPOSICIÓN
-SUFIXOS E TERMINACIÓNS: -MENTO, -NTE, -SE, -ÁN/-Á, -ÁN/-ANA
PROBLEMAS DO COMPLEMENTO DIRECTO
PROBLEMAS DO COMPLEMENTO INDIRECTO
A IMPERSONALIDADE: PASIVA REFLEXA//IMPERSOAL ACTIVA
* MÓDULO DE LÉXICO
TECNOLECTOS
LÉXICO ADMINISTRATIVO II
AS LOCUCIÓNS E AS FÓRMULAS FIXAS
OS LATINISMOS
RELACIÓNS LÉXICAS
EVOLUCIÓNS CULTAS, SEMICULTAS E PATRIMONIAIS
* MÓDULO DE REDACCIÓN E ESTILO
REDACCIÓN
A LEXIBILIDADE E A LECTURABILIDADE
ESTILO
OS SIGNOS DE PUNTUACIÓN II
AS MAIÚSCULAS E AS MINÚSCULAS II
AS ABREVIATURAS, AS SIGLAS, OS SÍMBOLOS E OS ACRÓNIMOS II
OS RECURSOS TIPOGRÁFICOS
AS NOTACIÓNS CIENTÍFICAS INTERNACIONAIS
A NUMERACIÓN E A CANTIDADE
* MÓDULO DE DOCUMENTACIÓN
DOCUMENTACIÓN ADMINISTRATIVA
DOCUMENTOS DE XUÍZO
-INFORME
-MEMORIA
DOCUMENTOS DE CONSTANCIA
-ACTA
-CERTIFICADO
-DILIXENCIA
DOCUMENTOS DE DECISIÓN
-RESOLUCIÓN
-ACORDO
* MÓDULO DE CONTORNO SOCIOLINGÜÍSTICO
SOCIOLINGÜÍSTICA
O PLURILINGÜISMO NO MUNDO
HISTORIA DA LINGUAXE ADMINISTRATIVA E XURÍDICA
AS EXPERIENCIAS RENOVADORAS DA LINGUAXE ADMINISTRATIVA MODERNA
LEXISLACIÓN SOBRE A LINGUA GALEGA
OUTRAS DISPOSICIÓNS SOBRE A LINGUA
ANEXO VI
CURSO MEDIO DE LINGUAXE XURÍDICA
CONTIDOS
TEMAS
* MÓDULO DE LINGUA ORAL
A COMUNICACIÓN ORAL
ANÁLISE DA COMUNICACIÓN ORAL: USOS E ACTITUDES
A ELABORACIÓN DO DISCURSO ORAL
A RELACIÓN CO CIDADÁN: A ATENCIÓN AO PÚBLICO E A COMUNICACIÓN TELEFÓNICA
* MÓDULO DE GRAMÁTICA
GRAMÁTICA
PROBLEMAS GRAMATICAIS DA LINGUA DE ESPECIALIDADE I
-O PRONOME IDENTIFICADOR «MESMO»: USOS E VALORES
-O INFINITIVO CONXUGADO
-O FUTURO DE SUBXUNTIVO
-AS PERÍFRASES: USOS INCORRECTOS
-AS ESTRUTURAS SINTÁCTICAS PROBLEMÁTICAS: SUBS. + A + INFINITIVO
-CUESTIÓNS SOBRE RELATIVOS (CUXO...), INDEFINIDOS (ALGÚN, CALQUERA...), INTERROGATIVOS (QUEN...)
-LOCUCIÓNS ADVERBIAIS
-LOCUCIÓNS PREPOSITIVAS
-LOCUCIÓNS CONXUNTIVAS
* MÓDULO DE LÉXICO
CAMPOS SEMÁNTICOS
O MEDIO URBANO: A CONSTRUCIÓN E O URBANISMO
A ECONOMÍA: A BANCA E O COMERCIO
A INFORMÁTICA E AS NOVAS TECNOLOXÍAS
CONTIDOS
TEMAS
PROBLEMAS LÉXICOS
O CONTACTO CON OUTRAS LINGUAS
TECNOLECTOS
LÉXICO XURÍDICO I
* MÓDULO DE REDACCIÓN E ESTILO
REDACCIÓN
ASPECTOS MORFOSINTÁCTICOS
-CONCORDANCIA
-COLOCACIÓN DOS ELEMENTOS NA FRASE
-NOMINALIZACIÓN
ASPECTOS LÉXICOS E SEMÁNTICOS
-PROPIEDADE LÉXICA
-REDUNDANCIA
-PALABRAS «BALEIRAS»
-VULGARISMOS
-ESTRANXEIRISMOS
-NEOLOXISMOS
ASPECTOS TEMÁTICOS
-PROGRESIÓN TEMÁTICA
-DIGRESIÓNS
-ESCURIDADE
-OS MARCADORES TEXTUAIS
ESTILO
OS SIGNOS DE PUNTUACIÓN I
AS MAIÚSCULAS E AS MINÚSCULAS I
AS ABREVIATURAS, AS SIGLAS, OS SÍMBOLOS E OS ACRÓNIMOS I
AS INDICACIÓNS DE TEMPO
AS INDICACIÓNS DE LUGAR
O TRATAMENTO DO XÉNERO E DO CARGO
* MÓDULO DE DOCUMENTACIÓN
DOCUMENTACIÓN XURÍDICA
DOCUMENTOS DE TRANSMISIÓN
-CITACIÓN//EMPRAZAMENTO
-EDICTO
-EXHORTO
-NOTIFICACIÓN
-OFICIO
-PROVIDENCIA
-REQUIRIMENTO
* MÓDULO DE CONTORNO SOCIOLINGÜÍSTICO
SOCIOLINGÜÍSTICA
A SITUACIÓN SOCIOLINGÜÍSTICA DO GALEGO (USOS, COÑECEMENTOS, ACTITUDES)
HISTORIA DA LINGUAXE ADMINISTRATIVA E XURÍDICA
PROSA TABELIÓNICA NA IDADE MEDIA
A SUPERACIÓN DO MODELO CASTELÁN
LEXISLACIÓN SOBRE A LINGUA GALEGA
DISPOSICIÓNS XERAIS E DISPOSICIÓNS INTERNACIONAIS
ANEXO VII
CURSO SUPERIOR DE LINGUAXE XURÍDICA
CONTIDOS
TEMAS
* MÓDULO DE LINGUA ORAL
A COMUNICACIÓN ORAL
TIPOLOXÍA DO DISCURSO ORAL NO ÁMBITO PROFESIONAL
A ELABORACIÓN DO DISCURSO ORAL NO ÁMBITO PROFESIONAL
* MÓDULO DE GRAMÁTICA
GRAMÁTICA
PROBLEMAS GRAMATICAIS DA LINGUA DE ESPECIALIDADE II
-OS TEMPOS VERBAIS NON CONXUGADOS: INFINITIVO, PARTICIPIO, XERUNDIO
-VERBOS QUE REXEN PREPOSICIÓN
-SUFIXOS E TERMINACIÓNS: -MENTO, -NTE, -SE, -ÁN/-Á, -ÁN/-ANA
PROBLEMAS DO COMPLEMENTO DIRECTO
PROBLEMAS DO COMPLEMENTO INDIRECTO
A IMPERSONALIDADE: PASIVA REFLEXA//IMPERSOAL ACTIVA
* MÓDULO DE LÉXICO
TECNOLECTOS
LÉXICO XURÍDICO II
AS LOCUCIÓNS E AS FÓRMULAS FIXAS
OS LATINISMOS
RELACIÓNS LÉXICAS
AS EVOLUCIÓNS CULTAS, SEMICULTAS E PATRIMONIAIS
* MÓDULO DE REDACCIÓN E ESTILO
REDACCIÓN
A LEXIBILIDADE E A LECTURABILIDADE
ESTILO
OS SIGNOS DE PUNTUACIÓN II
AS MAIÚSCULAS E AS MINÚSCULAS II
AS ABREVIATURAS, AS SIGLAS, OS SÍMBOLOS E OS ACRÓNIMOS II
OS RECURSOS TIPOGRÁFICOS
AS NOTACIÓNS CIENTÍFICAS INTERNACIONAIS
A NUMERACIÓN E A CANTIDADE
* MÓDULO DE DOCUMENTACIÓN
DOCUMENTACIÓN XURÍDICA
DOCUMENTOS DE XUÍZO
-INFORME
-MEMORIA
DOCUMENTOS DE CONSTANCIA
-ACTA
-CERTIFICADO
-DILIXENCIA
DOCUMENTOS DE DECISIÓN
-AUTO
-SENTENZA
* MÓDULO DE CONTORNO SOCIOLINGÜÍSTICO
SOCIOLINGÜÍSTICA
O PLURILINGÜISMO NO MUNDO
HISTORIA DA LINGUAXE ADMINISTRATIVA E XURÍDICA
EXPERIENCIAS RENOVADORAS DA LINGUAXE XURÍDICA MODERNA
LEXISLACIÓN SOBRE A LINGUA GALEGA
OUTRAS DISPOSICIÓNS SOBRE A LINGUA
ANEXO VIII
CURSO MEDIO DE LINGUAXE ADMINISTRATIVA SANITARIA
CONTIDOS
TEMAS
* MÓDULO DE LINGUA ORAL
A COMUNICACIÓN ORAL
ANÁLISE DA COMUNICACIÓN ORAL: USOS E ACTITUDES
A ELABORACIÓN DO DISCURSO ORAL
A RELACIÓN CO CIDADÁN: A ATENCIÓN AO PÚBLICO E A COMUNICACIÓN TELEFÓNICA
* MÓDULO DE GRAMÁTICA
GRAMÁTICA
PROBLEMAS GRAMATICAIS DA LINGUA DE ESPECIALIDADE I
-O PRONOME IDENTIFICADOR «MESMO»: USOS E VALORES
-O INFINITIVO CONXUGADO
-O FUTURO DE SUBXUNTIVO
-AS PERÍFRASES: USOS INCORRECTOS
-AS ESTRUTURAS SINTÁCTICAS PROBLEMÁTICAS: SUBS. + A + INFINITIVO
-CUESTIÓNS SOBRE RELATIVOS (CUXO...), INDEFINIDOS (ALGÚN, CALQUERA...), INTERROGATIVOS (QUEN...)
-LOCUCIÓNS ADVERBIAIS
-LOCUCIÓNS PREPOSITIVAS
-LOCUCIÓNS CONXUNTIVAS
* MÓDULO DE LÉXICO
CAMPOS SEMÁNTICOS
O MEDIO URBANO: A CONSTRUCIÓN E O URBANISMO
A ECONOMÍA: A BANCA E O COMERCIO
A INFORMÁTICA E AS NOVAS TECNOLOXÍAS
PROBLEMAS LÉXICOS
O CONTACTO CON OUTRAS LINGUAS
TECNOLECTOS
LÉXICO DA SAÚDE I
LÉXICO ADMINISTRATIVO SANITARIO I
* MÓDULO DE REDACCIÓN E ESTILO
REDACCIÓN
ASPECTOS MORFOSINTÁCTICOS
-CONCORDANCIA
-COLOCACIÓN DOS ELEMENTOS NA FRASE
-A FRASE NOMINAL
ASPECTOS LÉXICOS E SEMÁNTICOS
-PROPIEDADE LÉXICA
-REDUNDANCIA
-PALABRAS «BALEIRAS»
-EUFEMISMOS
-ESTRANXEIRISMOS
-NEOLOXISMOS
ASPECTOS TEMÁTICOS
-PROGRESIÓN TEMÁTICA
-DIGRESIÓNS
-ESCURIDADE
-OS MARCADORES TEXTUAIS
ESTILO
OS SIGNOS DE PUNTUACIÓN I
AS MAIÚSCULAS E AS MINÚSCULAS I
AS ABREVIATURAS, AS SIGLAS, OS SÍMBOLOS E OS ACRÓNIMOS I
AS INDICACIÓNS DE TEMPO
AS INDICACIÓNS DE LUGAR
O TRATAMENTO DO XÉNERO E DO CARGO
* MÓDULO DE DOCUMENTACIÓN
DOCUMENTACIÓN ADMINISTRATIVA SANITARIA
DOCUMENTOS DE TRANSMISIÓN
-ANUNCIO
-AVISO
-CARTA
-CIRCULAR
-CITACIÓN//EMPRAZAMENTO
-CONVOCATORIA
-FAX
-INVITACIÓN
-NOTIFICACIÓN
-OFICIO
-PUBLICACIÓNS
-REQUIRIMENTO
-SAÚDO
TEXTOS ESPECÍFICOS DA ÁREA
* MÓDULO DE CONTORNO SOCIOLINGÜÍSTICO
SOCIOLINGÜÍSTICA
A SITUACIÓN SOCIOLINGÜÍSTICA DO GALEGO (USOS, COÑECEMENTOS, ACTITUDES)
HISTORIA DA LINGUAXE ADMINISTRATIVA E XURÍDICA
PROSA TABELIÓNICA NA IDADE MEDIA
A SUPERACIÓN DO MODELO CASTELÁN
LEXISLACIÓN SOBRE A LINGUA GALEGA
DISPOSICIÓNS XERAIS E DISPOSICIÓNS INTERNACIONAIS
ANEXO IX
CURSO DE EXTENSIÓN CULTURAL
CONTIDOS
TEMAS
* MÓDULO DE SEGUIMENTO DA ACTUALIDADE
GALICIA E O MUNDO
GALICIA NA UNIÓN EUROPEA
A EURORREXIÓN GALICIA-NORTE DE PORTUGAL
A GALICIA DA EMIGRACIÓN
POLÍTICA
A COMUNIDADE AUTÓNOMA GALEGA
AS INSTITUCIÓNS
OS SÍMBOLOS
CONTIDOS
TEMAS
ECONOMÍA
ACTUALIDADE ECONÓMICA
INNOVACIÓN TECNOLÓXICA EN GALICIA
SOCIEDADE E MEDIO AMBIENTE
INTERNET E A SOCIEDADE DA INFORMACIÓN
DESENVOLVEMENTO SOSTIBLE
CONSERVACIÓN DA NATUREZA E ESPAZOS NATURAIS
CULTURA
MANIFESTACIÓNS ARTÍSTICAS ACTUAIS
CONSERVACIÓN DO PATRIMONIO E MUSEOS DE GALICIA
NOVAS TENDENCIAS EN ARQUITECTURA E URBANISMO
TURISMO
CIDADES MONUMENTAIS
TURISMO RURAL
OS CAMIÑOS DE SANTIAGO, OS PEREGRINOS E OS ANOS XACOBEOS
ACTUALIDADE DE LINGUA E LITERATURA
DÍA DAS LETRAS GALEGAS
LITERATURA ACTUAL
O GALEGO EN EUROPA
AS LINGUAS NAS SOCIEDADES MULTICULTURAIS
INSTITUCIÓNS EN MATERIA LINGÜÍSTICA (RAG, CIRP...)
O GALEGO NOS MEDIOS DE COMUNICACIÓN
O GALEGO NA INTERNET
MARCO LEXISLATIVO DA LINGUA GALEGA
* MÓDULO DE XEOGRAFÍA
COORDENADAS ESPACIAIS
GALICIA E O ATLÁNTICO
GALICIA EN ESPAÑA E EUROPA
PAISAXES GALEGAS
ELEMENTOS E FACTORES DAS PAISAXES NATURAIS
-RELEVO
-CLIMATOLOXÍA
-HIDROGRAFÍA
-VEXETACIÓN E FAUNA
AS PAISAXES CULTURAIS
-A GALICIA COSTEIRA. AS RÍAS
-A GALICIA INTERIOR
-AS MONTAÑAS
POBOACIÓN
ESTRUTURA DEMOGRÁFICA DE GALICIA
DISTRIBUCIÓN DA POBOACIÓN EN GALICIA
FENÓMENOS MIGRATORIOS
ESTRUTURA TERRITORIAL
CIDADES E VILAS
ÁREAS METROPOLITANAS
CRECEMENTO URBANO E RELACIÓNS CAMPO-CIDADE
O MUNDO RURAL
-ALDEAS E PARROQUIAS
-O FUTURO DO MUNDO RURAL
ACTIVIDADES ECONÓMICAS E TERRITORIO
SECTOR PRIMARIO (AGRICULTURA, PESCA, MARISQUEO)
SECTOR SECUNDARIO (INDUSTRIA, CONSTRUCIÓN)
SECTOR TERCIARIO (SERVIZOS)
A ORDENACIÓN DO TERRITORIO
ESTADO DO MEDIO
URBANISMO E PLANIFICACIÓN
AS DIRECTRICES DE ORDENACIÓN DO TERRITORIO DE GALICIA
O MODELO DE DESENVOLVEMENTO COMARCAL
ORGANIZACIÓN DO TERRITORIO: CONCELLOS E PROVINCIAS
* MÓDULO DE HISTORIA, ARTE E HISTORIA DA LINGUA E DA LITERATURA
A GALICIA PRERROMANA
PRIMEIROS POBOADORES
CULTURA MEGALÍTICA
CULTURA E ARTE CASTREXA
A GALLAECIA ROMANA
CONQUISTA E ROMANIZACIÓN
A FIN DO MUNDO ANTIGO
O REINO SUEVO
O PERÍODO VISIGODO E A SÚA FIN
ARTE PRERROMÁNICA
A GALICIA MEDIEVAL
GALICIA NO PERÍODO MEDIEVAL
A APARICIÓN DA LINGUA GALEGA
LITERATURA GALEGO-PORTUGUESA
ARTE ROMÁNICA E GÓTICA
AS REVOLUCIÓNS IRMANDIÑAS
A GALICIA DO ANTIGO RÉXIME
OS SÉCULOS ESCUROS
A ARTE BARROCA
O SÉCULO XVIII
A ARTE NEOCLÁSICA
A GALICIA CONTEMPORÁNEA
A DESAPARICIÓN DO ANTIGO REINO DE GALICIA
O REXURDIMENTO
OS MOVEMENTOS GALEGUISTAS: DO PROVINCIALISMO ÁS IRMANDADES DA FALA
A LITERATURA DE PREGUERRA
OS ANOS DO ESTATUTO DO 36
FRANQUISMO E DEMOCRACIA
O ESTATUTO DE 1981
CONTINUIDADE E RUPTURA NA LINGUA E NA LITERATURA
* MÓDULO DE ANTROPOLOXÍA
CULTURA TRADICIONAL
ARTESANÍA
OS TIPOS DE VIVENDA E AS CONSTRUCIÓNS AUXILIARES (HÓRREOS, CRUCEIROS, MUÍÑOS, POMBAIS...)
OS OFICIOS
A MÚSICA
-OS INSTRUMENTOS
-OS BAILES
OS CICLOS DE FESTAS E TRADICIÓNS
CICLO DO ANO
CICLO DA VIDA
MITOLOXÍA E LENDAS
SERES MÍTICOS POPULARES
CRENZAS E LENDAS DA NATUREZA
* MÓDULO DE LINGUA
COMUNICACIÓN
COMENTARIO DE NOVAS DE XORNAIS
DEBATES SOBRE TEMAS DE ACTUALIDADE
EXPOSICIÓNS DE TEMAS
LECTURA DE CONTOS
OBSERVACIÓN E COMENTARIO DE TEXTOS HISTÓRICOS E LITERARIOS, IMAXES ARTÍSTICAS E MAPAS
OBSERVACIÓN E COMENTARIO DE FOTOGRAFÍAS E PELÍCULAS
EMPREGO DAS NOVAS TECNOLOXÍAS
ANEXO X
CURSO DE LINGUA E CULTURA GALEGAS PARA MENORES DE 18 ANOS
CONTIDOS
TEMAS
* MÓDULO DE COÑECEMENTO DO CONTORNO
O TERRITORIO GALEGO (ELABORACIÓN DUN MAPA DE GALICIA)
CONTORNO FÍSICO
-MONTAÑAS, CHAIRAS E VALES
-RÍOS, RÍAS E ILLAS
ASENTAMENTOS E INFRAESTRUTURAS
-CIDADES E VILAS
-ESTRADAS, FERROCARRÍS, PORTOS E AEROPORTOS
IMAXES DE PAISAXES GALEGAS
PAISAXES NATURAIS E CULTURAIS
IMAXES URBANAS
AS PAISAXES AO LONGO DAS ESTACIÓNS DO ANO
LUGARES DE INTERESE TURÍSTICO
ESPAZOS NATURAIS
CIDADES MONUMENTAIS
* MÓDULO DE COÑECEMENTO DO PASADO
ESCOLMA DE ACONTECEMENTOS HISTÓRICOS
O MUNDO CASTREXO
OS SUEVOS
O DESCUBRIMENTO DO SARTEGO DO APÓSTOLO
O PERÍODO IRMANDIÑO
O REXURDIMENTO
TRANSFORMACIÓNS DO MUNDO ACTUAL
DA GALICIA RURAL Á GALICIA URBANA
SOCIEDADES MULTICULTURAIS
MOVEMENTOS ECOLOXISTAS
* MÓDULO DE COÑECEMENTO CULTURAL
SÍMBOLOS DE GALICIA
O HIMNO
O ESCUDO E A BANDEIRA
LITERATURA
LITERATURA INFANTIL OU XUVENIL ACTUAL
BANDA DESEÑADA
MÚSICA TRADICIONAL
INSTRUMENTOS
PEZAS TRADICIONAIS
BAILES
MÚSICA ACTUAL
CANTANTES E MÚSICOS ACTUAIS
MÚSICA CELTA E ROCK BRAVÚ
CONCERTOS E ESPECTÁCULOS
O GALEGO NOS MEDIOS DE COMUNICACIÓN
XORNAIS
RADIO E TELEVISIÓN
CINE
INTERNET
DEPORTES
DEPORTES PRACTICADOS EN GALICIA
EQUIPOS DEPORTIVOS GALEGOS
* MÓDULO DE PRÁCTICAS DE LINGUA
O VÍNCULO CON GALICIA
LUGAR DE ORIXE
HISTORIA FAMILIAR
AS AMIZADES
LECTURA DE CONTOS TRADICIONAIS GALEGOS
TRADICIÓNS E FESTAS
LENDAS
MITOLOXÍA
* MÓDULO DE LINGUA
LÉXICO
RELACIÓNS PERSOAIS
A FAMILIA
O TEMPO CRONOLÓXICO
O TEMPO ATMOSFÉRICO
ELEMENTOS DAS PAISAXES
MEDIOS DE TRANSPORTE
TOPONIMIA
ONOMÁSTICA
DEPORTES
ESPECTÁCULOS
GRAMÁTICA
EMPREGO DAS PRINCIPAIS CATEGORÍAS GRAMATICAIS
TEXTOS
CONTOS
LETRAS MUSICAIS
LITERATURA INFANTIL OU XUVENIL
BANDA DESEÑADA
NOVAS DOS XORNAIS
TEXTOS DA INTERNET
LINGUA ORAL
PRESENTACIÓNS
DIÁLOGOS
ELABORACIÓN DE PREGUNTAS E RESPOSTAS
ANEXO XI
O/A secretario/a do..., en virtude da Orde do... de abril de 2005 (DOG nº..., do... de abril de 2005), que establece o procedemento para a validación dos cursos de lingua galega.
Outorga a
A validación do(s) curso(s) de... de lingua galega, segundo a documentación que consta nesta secretaría.
..., ... de... de 2...
Visto e prace
O/A secretario/a do centro    O/A director/a do centro
Asdo.:...Asdo.:...